Legislatívne uznesenie Európskeho parlamentu o návrhu nariadenia Európskeho parlamentu a Rady o štatistike Spoločenstva týkajúcej sa štruktúry a činnosti zahraničných afiliácií (KOM(2005)0088 - C6-0084/2005 - 2005/0016(COD))



Úradný vestník 317 E , 23/12/2006 S. 0168 - 0168



20061223 P6_TC1-COD(2006)0117 Pozícia Európskeho parlamentu prijatá v prvom čítaní 12. decembra 2006 na účely prijatia rozhodnutia Európskeho parlamentu a Rady č. …/2007/ES, ktorým sa mení a dopĺňa smernica 2002/2/ES, ktorou sa mení a dopĺňa smernica Rady 79/373/EHS o uvádzaní kŕmnych zmesí do obehu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 152 ods. 4 písm. b), so zreteľom na návrh Komisie, po porade s Európskym hospodárskym a sociálnym výborom, po porade s Výborom regiónov, konajúc v súlade s postupom ustanoveným v článku 251 zmluvy [1], keďže: (1) Článok 1 ods. 1 písm. b) smernice Európskeho parlamentu a Rady 2002/2/ES [2] zmenil a doplnil smernicu Rady 79/373/EHS o uvádzaní kŕmnych zmesí do obehu [3]. Uvedeným ustanovením sa doplnilo písmeno do článku 5 ods. 1 smernice 79/373/EHS, v ktorom sa vyžaduje, aby výrobcovia kŕmnych zmesí určených pre zvieratá uviedli na žiadosť zákazníka presné zloženie kŕmnej zmesi. (2) Vo svojom rozsudku zo 6. decembra 2005 v spojených veciach C-453/03, C-11/04, C-12/04 a C-194/04 [4] Súdny dvor Európskych spoločenstiev vyhlásil článok 1 ods. 1 písm. b) smernice 2002/2/ES s ohľadom na zásadu proporcionality za neplatný. (3) Podľa článku 233 zmluvy sú inštitúcie, ktorých akt bol vyhlásený za neplatný, povinné prijať potrebné opatrenia, aby vyhoveli rozsudku Súdneho dvora. (4) Zaistenie bezpečnosti krmiva sa okrem iného dosahuje i prostredníctvom vykonania ustanovení nariadenia (ES) č. 178/2002 [5] a nariadenia (ES) č. 183/2005 [6]. (5) Viacero súdnych rozhodnutí v členských štátoch viedlo k rôznemu a nejednotnému vykonávaniu smernice 2002/2/ES a viaceré s tým súvisiace prípady v súčasnosti prejednávajú príslušné vnútroštátne súdy. (6) Európsky parlament a Rada v súčasnosti nepredkladajú ďalekosiahlejšie pozmeňujúce a doplňujúce návrhy k základnému právnemu aktu, keďže Komisia sľúbila, že do polovice roka 2007 vypracuje návrhy dôkladnej revízie legislatívy v oblasti krmív ako súčasť programu zjednodušenia. Rada a Komisia v tejto súvislosti predpokladajú, že otázka tzv. "otvoreného uvádzania kŕmnych zložiek" bude plne prehodnotená a očakávajú, že nové návrhy Komisie budú zohľadňovať ako záujmy poľnohospodárov tým, že sa im poskytne presná a podrobná informácia o kŕmnych surovinách prítomných v kŕmnej zmesi, tak i záujmy priemyslu, a to tým, že sa zabezpečí primeraná ochrana obchodného tajomstva. (7) Článok 12 druhý pododsek smernice 79/373/EHS, vložený článkom 1 ods. 5 smernice 2002/2/ES, stanovuje povinnosť výrobcov kŕmnych zmesí sprístupniť na požiadanie orgánom zodpovedným za vykonávanie úradných kontrol akýkoľvek dokument týkajúci sa zloženia kŕmnych zmesí, ktoré sa majú uviesť do obehu, ktorý umožní overenie presnosti informácií uvedených na označení. (8) Smernica 2002/2/ES by sa preto mala zmeniť a doplniť, PRIJALI TOTO ROZHODNUTIE: Článok 1 Smernica 2002/2/ES sa týmto mení a dopĺňa takto: 1. Článok 1 ods. 1 písm. b) sa vypúšťa; 2. V článku 1 ods. 6 sa článok 15a smernice 79/373/EHS nahrádza takto: "Článok 15a Na základe informácií získaných od členských štátov Komisia predloží najneskôr 6. novembra 2006 Európskemu parlamentu a Rade správu o vykonávaní opatrení zavedených podľa článku 5 ods. 1 písm. j) a ods. 5 písm. d) a článku 5c a podľa druhého pododseku článku 12, najmä pokiaľ ide o uvádzanie množstiev kŕmnych surovín formou percentuálnych hmotnostných podielov na označení kŕmnych zmesí vrátane povolenej tolerancie, s priložením akýchkoľvek návrhov vypracovaných na zlepšenie týchto opatrení.". Článok 2 Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie. Článok 3 Toto rozhodnutie je určené členským štátom. V … Za Európsky parlament predseda Za Radu predseda [1] Pozícia Európskeho parlamentu z 12. decembra 2006. [2] Smernica Európskeho parlamentu a Rady 2002/2/ES z 28. januára 2002, ktorou sa mení a dopĺňa smernica Rady 79/373/EHS o uvádzaní kŕmnych zmesí do obehu (Ú. v. ES L 63, 6.3.2002, s. 23). [3] Ú. v. ES L 86, 6.4.1979, s. 30. Smernica naposledy zmenená a doplnená nariadením (ES) č. 807/2003 (Ú. v. EÚ L 22, 16.5.2003, s. 36). [4] ABNA a i., Zb. 2005, s. I-10423. [5] Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1). Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3). [6] Nariadenie Európskeho parlamentu a Rady (ES) č. 183/2005 z 12. januára 2005, ktorým sa stanovujú požiadavky na hygienu krmív (Ú. v. EÚ L 35, 8.2.2005, s. 1). --------------------------------------------------